title: Carmen Bascarán Collantes
text: Nació na cai Fruela d'Uviéu, nuna familia numberosa (cuatro hermanos) de clas media de xeitu conservador. Entamó a estudiar Medicina en Santiago de Compostela y llueu Filosofía y Lletres n'Uviéu, pero dexó los estudios después de casase. En 1984 viaxó por primer vez a Brasil, a Salvador de Bahia, onde taba viviendo'l so hermanu Carlos. Quería conocer la vida nes faveles y quedó ablucada por tola probeza qu'ehí vio. Nos años 1990 coló a Brasil pa collaborar a un movimientu de misioneros laicos colombianos fundáu de recién. Ayudó cola fundación del Centru de Defensa de la Vida y los Derechos Humanos (CDVDH) na llocalidá d'Açailandia.